VS001198
Datum: 1993-01-14T01:00:00.000+01:00
datum_sodbe_i_stopnje: 2000-11-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2000000 SIT
opombe: II Ips 299/2002. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Poškodovala se je pri drsanju na športnem dnevu, ko se je vanjo zaletel neznani drsalec.

## Poškodba

Obtolčenina levega kolenskega sklepa, izliv krvi v kolenski sklep, odkrhnitev hrustančnega dela sklepne površine levega kolena, hondromalacija leve pogačice po poškodbi in delni izpah leve pogačice.

## Telesne bolečine

700000 SIT Hude 4 dni, srednje hude 1 teden, lahke 1 mesec, občasne lahke trpi še vedno.

#### Hospitalizacija

Hospitalizirana je bila na travmatologiji in ortopediji; 2 operativna posega;

#### Ambulantno zdravljenje

17 ambulantnih pregledov.

#### Nevšečnosti med zdravljenjem

Dve punkciji kolenskega sklepa; 8-krat RTG; imobilizacija levega kolena 2 meseca; hoja z berglami 2 meseca.

## Strah

200000 SIT Zaskrbljenost za izid zdravljenja glede na dolgotrajnost zdravljenja (3 leta in 10 mesecev) in glede na njegov potek z operacijami in veliko pregledi.

## Zmanjšanje življenjske aktivnosti

1000000 SIT Tožnica je omejena v intenzivnejših fizikalnih naporih, škrta ji v kolenu, tako da si ga mora razmigati, predno lahko normalno hodi. Ne more klečati, ima občasne težave pri hoji po stopnicah. Sprožil se je degenerativni proces in obstaja velika možnost, da se bo stanje na kolenu poslabšalo. 10-odstotna invalidnost.

## Skaženost

100000 SIT Dve brazgotini na kolenu in sicer 5 cm velika na notranji strani pogačice in 20 cm velika brazgotina na zunanji strani pogačice.

---

ZOR člen 200, 203